Filinovo

Filinovo () estis vilaĝo en Tjumena distrikto (Tjumena provinco, Rusio).

 Geografio 
Filinovo situis en la sud-okcidenta parto de Tjumena provinco kaj la respektiva parto de Okcident-Siberia Malaltebenaĵo, sur la maldekstra bordo de la rivero Turo, proksimume 41 km for de la suda rando de Tjumeno, 1 km for de la Tobolska landvojo. Ĝi situis inter vilaĝoj Borki kaj Ŝeŝukovo.

 Historio 

Komence de la 1860-aj jaroj tie estis 10 kortoj, en kiuj loĝis 47 viroj kaj 47 inoj. Vilaĝanoj kultivis 170 desjatinojn (185,7 hektarojn) da grenaj kampoj, havis 180 ĉevalojn, 180 bovinojn, 400 ŝafojn, 70 kaprojn kaj 100 porkojn. Lokanoj okupiĝis pri grenkultivado, iuj ankaŭ pri fiŝkaptado, transportado de pasaĝeroj kaj kargoj, faris bastomatojn kaj fiŝkaptajn retojn, komercis pomalgrande je lanugoj, viloj, stupoj ks.

La vilaĝo estis fondita de migrantoj el Eŭropa Rusio en la dua duono de la 19-a jarcento kaj konsistis el 20 kortoj, multaj el kiuj havis duetaĝajn domojn kaj plurajn mastrumejojn. Ĝi situis ĉe la bordo de Turo, kiu poste komencis rapide defali, vorinte unue legomejojn kaj poste minacinte kortojn. Parto de vilaĝanoj malmuntis la konstruaĵojn kaj transloĝiĝis 800 metrojn for, pli proksime al la Tobolska landvojo, apud lago Moĥovoje (Muska). Lokanoj nomis ironie la unuan translokitan domon Palaco (), eble ĉar loĝantoj de la nova kvartalo havis familinomon tradukeblan kiel Reĝoj (). Oni komencis uzi tiun ĉi kromnomon kiel  la duan nomon de la vilaĝo ĝenerale, do en ĉiuj dokumentoj kaj publikaĵoj oni menciis ambaŭ — Filinovo (Dvorec).

En la 1920-aj jaroj aperis dujara bazlernejo, post fini ĝin la infanoj daŭrigis la lernadon en Borki. En 1930 estis establita kolĥozo "Ruĝa Spiko" (), kies unua prezidanto estis Ilja Orlov, sekvita de Nina Korolova. En la 1950-aj jaroj la kolĥozo aliĝis al la grandigita kolhozo de vilaĝo Borki.

 Vidu ankaŭ 
 Ŝeŝukovo
 Borki (Tjumena distrikto)

 Referencoj 

Kategorio:Eksaj vilaĝoj de Tjumena distrikto